Сара Кирш
Свободни стихове

Превод от немски: Венцеслав Константинов, —

chitanka.info

Снощи се събудих и разбрах

Че трябва да се разделя

Със тези стихове. Тъй става винаги

След няколко години. Нужно им е да поемат

По света. Не е възможно

ЗАВИНАГИ да ги държа под този покрив.

Бедните. Желаят да отидат във града.

По-късно някои от тях ще могат да се върнат.

Но повечето ще безделничат на воля

Кой знае пък какво от тях ще стане. Преди

Да се успокоят.

1992

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.